b'\n_START_ARTICLE_\nLhasa apso\n_START_SECTION_\nKarakter\n_START_PARAGRAPH_\nLhasa je \xc5\xbeivahen, samozavesten pes, ki obo\xc5\xbeuje \xc5\xa1port. U\xc5\xbeivajo na dolgih in zahtev nih sprehodih, kljub svoji majhnosti, in ostanejo aktivni in \xc5\xbeivahni do visoke starosti. Niso bevska\xc4\x8di, vendar dobro \xc4\x8duvajo. Dobro se razumejo z otroki, a kljub temu jih ne pu\xc5\xa1\xc4\x8damo prepu\xc5\xa1\xc4\x8denih samim sebi. U\xc4\x8dijo in dojemajo bliskovito, vendar\xc2\xa0\xc2\xbbdril\xc2\xab\xc2\xa0ni nekaj, kar jim je pisano na ko\xc5\xbeo, ob ponavljanju vaj se za\xc4\x8dno dolgo\xc4\x8dasiti. \xc4\x8ceprav so zadr\xc5\xbeani do tujcev, imajo radi ljudi. Spo\xc5\xa1tujejo pa le svojega gospodarja. Vsekakor lhasa ni vsakogar\xc5\xa1nji pes. Njihov posebni zna\xc4\x8daj in \xc4\x8duvajske sposobnosti vsekakor niso za vsakega \xc4\x8dloveka.'